АҞӘА, цәыббра 10 - Sputnik, Сариа Кәарцхьиаԥҳа. Аԥсны Алхратә комиссиа хада аофициалтә дыррра ҟанаҵеит: Рауль Ҳаџьымба Аԥсны ахада иалхразы аҩбатәи атур аихшьаалақәа рыла атәыла ахадас далхуп ҳәа. Абри атәы Sputnik иазеиҭалҳәеит АКХ апресс-маӡаныҟәгаҩ Елена Лабахәуа.
Рауль Ҳаџьымба изы рыбжьы арҭеит 39 793-ҩык алхыҩцәа, Кәыҵниа изы - 38 766 –ҩык алхыҩцәа.
Абжьыҭарахь инеиит 65,99% алхыҩцәа.
Аԥсны ахада иалхразы аҩбатәи атур мҩаԥысит цәыббра 8 рзы.
Атәыла ахада иҭыԥ азы еиндаҭлон Рауль Ҳаџьымбеи Алхас Кәыҵниеи.
Аԥсны иахьаҵанакуаз иаартын 152 алхырҭатә ҭыԥ. Иара убасгьы алхырҭатә ҭыԥқәа аартын Москвеи Черқьесски.
Аҩбатәи атур аан абжьыҭарахь инеиит 65,99% алхыҩцәа.
Официалла абжьыҭарҭа ҭыԥқәа аркын асааҭ 20:00 рзы.
Цәыббра 9 рзы ирылаҳәан Ҳаџьымба аиааира игеит ҳәа. Аха ари иақәшаҳаҭым Алхас Кәыҵниа иштаб.